ایران ایسلام جمهوریتی پرزیدنتی حسن روحانی‌نین فارس اولمایان اتنیک قروپ‌لار و دینی آزینلیق‌لارلا باغلی مسئله‌لر قونوسوندا باش یاردیمچی‌سی( و ایرانین سابیق میللی امنیت (اطلاعات ناظیری) حجت الایسلام علی یونسی اؤلکه‌ده "قانون" قزئتینه وئردیگی موصاحیبه‌ده تورک، فارس و کورد سوی‌لاری‌نین بیر اولدوغونو ادعا ائدیب.
علی یونسی: "آذربایجان خالقی آذری‌دیر، تورک دئییل. او جمله‌دن، ایراندا یاشایان بوتون تورک‌لر فارس کؤک‌لو و اصلینده کوردلرین اکیز قارداش‌لاری‌دیر. بو آذری‌لر ایراندا 300-400 ایل اوّل بعضی تورک عائله‌لری ایله قایناییب-قاریشا‌راق تورک دیلینده دانیشماغا و اؤزلرینی تورک حساب ائتمه‌یه باشلادی"، - دئییب.
بیر-بیرینی یالانلیان و میللت‌لرین حیثیتینه توخونان بو سؤزلر ایران مئدیاسیندا بؤیوک سس گتیریب و اؤلکه‌ده تورک سوی‌لولارین یاشایان بوتون اراضی‌لرینده اعتراضا سبب اولوب.
خاطیرلاداق کی، ایراندا فارس اولمایان اتنیک قروپ‌لار و دینی آزینلیق‌لارلا باغلی مسئله‌لر قونوسوندا پرزیدنت حسن روحانی‌نین باش یاردیمچی‌سی اولان علی یونسی بون‌دان اوّل ده بیر نئچه دفعه اؤلکه‌ده اینسان‌لارین اتنیک و دینی منسوبیتینه گؤره آیری-سئچکی‌لیک و محدودیت‌لری قارشیلاشدیرمیش، اعتراضلار یوکسلینجه اینکار ائتمیشدی.
ایرانین شرقی و غربی آذربایجان ایالت‌لری، او جمله‌دن، اؤلکه‌دکی دیگر تورک سوی‌لولار بو موصاحیبه‌نی اونلاری تورک قوللاریندان‌ آییرماق سیاستی گوددوگونو بیل‌دیره‌رک مئدیا یولو ایله اعتراض بیلدیریرلر.
قیئد ائدکی، تخمینن 80 میلیون اولان ایران اها‌لی‌سی‌نین 40-35 میلیونو تورک سوی‌لو خالق‌لاردان عبارت‌دیر.
